ai4bharat/Pralekha huggingface dataset:
நிதி அமைச்சகம்
இந்திய பொருளாதாரத்தின் மாறிவரும் தேவைகளை எதிர்கொள்வதற்கு பாரத ஸ்டேட் வங்கியைப் போன்று 4-5 வங்கிகள் இந்தியாவிற்குத் தேவை: மத்திய அமைச்சர் திருமதி நிர்மலா சீதாராமன்
பாரத ஸ்டேட் வங்கியை போல மேலும் 4 அல்லது 5 வங்கிகள் இந்தியாவிற்குத் தேவை என்று மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் தெரிவித்துள்ளார். மாறிவரும் பொருளாதாரம் மற்றும் தொழில்துறையின் தேவைகளை எதிர்கொள்வதற்கு வங்கிகளின் எண்ணிக்கையை அதிகரிக்க வேண்டும் என்று அவர் கூறினார். “பொருளாதாரம் முற்றிலும் மாறுபட்ட நிலையை நோக்கி நகரும் விதம், தொழில்துறையை மாற்றி அமைக்கும் விதம் ஆகியவற்றால் பல புதிய சவால்கள் எழுகின்றன. இவற்றை எதிர்கொள்வதற்கு கூடுதல் வங்கிகள் மட்டுமே போதாது, மிகப்பெரிய வங்கிகளும் தேவை”, என்று அவர் வலியுறுத்தினார். மும்பையில் இன்று நடைபெற்ற இந்திய வங்கிகள் சங்கத்தின் 64-வது வருடாந்திர பொதுக் கூட்டத்தில் முக்கிய உரை நிகழ்த்துகையில் வங்கி துறையினரிடம் தமது கருத்துக்களை அமைச்சர் பகிர்ந்து கொண்டார்.
எதிர்காலத்தில் இந்திய வங்கிகள் எவ்வாறு செயல்பட வேண்டும் என்பதை கற்பனை செய்யுமாறு தொழில்துறையினரை அவர் கேட்டுக்கொண்டார். “கொவிட் தொற்றுக்குப் பிந்தைய நிலவரத்தை நாம் பார்த்தோமேயானால், இந்தியாவில் வங்கிகளின் நிலை சற்று வித்தியாசமானதாக, பிரத்தியேகமானதாக இருக்கும். அதில் மின்னணுமயமாக்கல் மிக வெற்றிகரமாக மேற்கொள்ளப்பட்டிருக்கும். பல்வேறு நாடுகளில் உள்ள வங்கிகளால் பெருந்தொற்றின் போது தங்களது வாடிக்கையாளர்களை முறையாக சென்றடைய முடியாத நிலையில், நேரடி பண பரிமாற்ற முறை மற்றும் மின்னணு முறைகளின் வாயிலாக சிறிய, நடுத்தர மற்றும் பெரிய அளவிலான வங்கி கணக்குகளின் உரிமைதாரர்களுக்கு நாம் பணத்தை பரிமாற்றம் செய்ய இந்திய வங்கிகளின் மின்னணுமயமாக்கல் உதவிகரமாக இருந்தது.”
மின்னணுமயமாக்கலின் பயன்கள் இருந்தபோதும், வங்கி சேவைகளை அணுகுவதில் ஏற்றத்தாழ்வுகள் அதிகளவில் இருந்து வருவதாக நிதி அமைச்சர் சுட்டிக்காட்டினார். நாட்டின் சில பகுதிகளில் நேரடி வங்கி சேவைகள் அவசியம் என்று அவர் குறிப்பிட்டார். மின்னணு தொழில்நுட்பங்களை முழுவதும் பயன்படுத்தி, ஒவ்வொரு மாவட்டத்திலும் வங்கியின் அணுகலை மேம்படுத்துமாறு இந்திய வங்கிகள் சங்கத்தை அவர் கேட்டுக்கொண்டார்.
நிகழ்ச்சியில் பேசிய மத்திய நிதி இணை அமைச்சர் டாக்டர் பகவத் கிஷன் ராவ் கராட், கொவிட்-19 பெருந்தொற்றைக் கருத்தில் கொண்டு அரசு அறிவித்த தற்சார்பு இந்தியா தொகுப்பு உள்ளிட்ட பல்வேறு நிதி ஊக்குவிப்பு தொகுப்புகளின் பயன்களை பெருவாரியான மக்களிடம் கொண்டு சென்றதற்காக வங்கிகளை பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758243
(Visitor Counter : 210
பாதுகாப்பு அமைச்சகம்
தேசிய மாணவர் படை குடியரசு தின முகாம்-2022-க்கான தேர்வு நட்பு நாடுகளில் முழுவீச்சில் நடைபெற்று வருகிறது
தேசிய மாணவர் படை குடியரசு தின முகாம்-2022-ல் பங்கேற்கவிருப்பவர்களை தேர்வு செய்யும் நடைமுறை முழுவீச்சில் நடைபெற்று வருகிறது.
25 நட்பு நாடுகளில் தேசிய மாணவர் படை/அதற்கு சமமான இளைஞர் அமைப்புகளில் இருந்து 300 பேரை தேர்ந்தெடுப்பதற்கான போட்டித் தேர்வுகள் 2021 செப்டம்பர் மாதம் நடத்தப்பட்டன.
நாட்டின் 75-ம் ஆண்டு சுதந்திர தினத்தை குறிக்கும் விடுதலையின் அம்ரித் மகோத்ஸவத்தின் ஒரு பகுதியாக மேலும் 15 நாடுகளுக்கு இந்த நடைமுறை நீட்டிக்கப்பட்டுள்ளது. பிரான்ஸ், அமெரிக்கா, இங்கிலாந்து, கனடா, பிரேசில், அர்ஜென்டினா, ஜப்பான், ஐக்கிய அரபு அமீரகம், ஓமன், ஆஸ்திரேலியா, நியூசிலாந்து, நைஜீரியா, மொரீஷியஸ், சீஷெல்ஸ் மற்றும் மொசாம்பிக் ஆகியவை அந்நாடுகளாகும். 2021 அக்டோபர் இறுதிக்குள் தேர்வு செயல்முறை முடிவடையும்.
ஒவ்வொரு நாட்டிலிருந்தும் 10 இளைஞர்கள் மற்றும் அவர்களின் பயிற்றுனர்கள் என மொத்தம் 300 பேர் குடியரசு தின முகாம்-2022-ல் கலந்து கொள்வார்கள். நாட்டின் கலாச்சாரம், பாரம்பரியம், புவியியல், அரசியல், சாதனைகள் மற்றும் புகழ்பெற்ற ஆளுமைகள் பற்றிய அறிவை ஊக்குவிப்பதற்காக இந்தியா குறித்த வினாடி வினா போட்டித் தேர்வின் போது நடத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762130
PIB Headquarters
கொவிட்-19 - பிஐபி செய்தித் தொகுப்பு
18.07.2020
· குடியரசுத் துணைத் தலைவர் செயலகம்
· நுகர்வோர் நலன், உணவு மற்றும் பொது விநியோகம் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· ஜல்சக்தி அமைச்சகம்
· அறிவியல் மற்றும் தொழில்நுட்பத்துறை
· சிறப்பு சேவைகள் மற்றும் கட்டுரைகள்
(
பிரதமர் அலுவலகம்
மின் துறை செயல்பாடுகள் குறித்து பிரதமர் திரு மோடி ஆய்வு
மின் துறையினருடன் இன்று விரிவான ஆய்வு மேற்கொண்ட பிரதமர் திரு நரேந்திர மோடி, கோவிட் -19 பாதிப்பு சூழ்நிலையில் அந்தத் துறையில் ஏற்பட்டுள்ள தாக்கங்கள் குறித்தும் ஆய்வு செய்தார். நீடித்த செயல்பாடு, சவால்களை சமாளிக்கும் திறன், துறையின் செயல் திறன் அதிகரிப்பு ஆகியவற்றுக்காக நீண்டகால நோக்கிலான சீர்திருத்த முயற்சிகள் பற்றி அவர் கேட்டறிந்தார்.
தொழில் தொடங்கும் சூழ்நிலையை எளிதாக்குவது; புதுப்பிக்கத்தக்க ஆதாரங்களின் மூலம் மின் உற்பத்தியை மேம்படுத்துதல்; நிலக்கரி வழங்கலில் எளிதான சூழ்நிலை; அரசு - தனியார் கூட்டு முயற்சிகளின் பங்களிப்புகள்; மின் துறையில் முதலீட்டை மேம்படுத்துவது உள்ளிட்ட விஷயங்கள் குறித்து கூட்டத்தில் விவாதிக்கப்பட்டது.
பொருளாதார வளர்ச்சிக்குப் புதிய வேகம் தருவதில் மின் துறையின் பங்கை பிரதமர் கோடிட்டுக் காட்டினார். தனியார் முதலீடுகளை ஈர்ப்பதற்கான ஒப்பந்தங்களை செம்மையான முறையில் செயல்படுத்துவதன் அவசியம் குறித்து கூட்டத்தில் விவாதிக்கப் பட்டது.
நுகர்வோரை மையமாகக் கொண்டு செயல்பட வேண்டியதன் முக்கியத்துவத்தை வலியுறுத்திய அவர், எல்லா நாட்களிலும், 24 மணி நேரமும் நம்பகமான, தரமான மின்சாரம் கிடைப்பதை உறுதி செய்ய வேண்டும் என்று கேட்டுக்கொண்டார். மின் விநியோக நிறுவனங்களின் செயல் திறன்களை மேம்படுத்துவதற்கான நடவடிக்கைகள், கட்டண விகிதங்களைத் திருத்தி அமைத்தல், உரிய காலத்தில் மானியங்களை வழங்குதல், நிர்வாகத்தை மேம்படுத்துதல் உள்ளிட்ட அம்சங்கள் பற்றியும் விவாதிக்கப்பட்டது.
இந்தக் கூட்டத்தில் உள் துறை அமைச்சர், நிதி அமைச்சர், மின்சாரம், தொழில் திறன், என்.ஆர்.இ. துறை இணை அமைச்சர், நிதித் துறை இணை அமைச்சர் ஆகியோரும், மத்திய அரசின் உயர் அதிகாரிகளும் கலந்து கொண்டனர்.
(
பிரதமர் அலுவலகம்
விமான நிலையம் தொடர்புடைய தமது அண்மை நிகழ்ச்சிகளின் காட்சிகளைப் பிரதமர் பகிர்ந்துள்ளார்
விமான நிலையம் தொடர்புடைய தமது அண்மை நிகழ்ச்சிகளின் காட்சிகளைப் பிரதமர் திரு நரேந்திர மோடி பகிர்ந்துள்ளார்.
விமானப் போக்குவரத்து உள்கட்டமைப்பு வளர்ச்சிக்காக 2023 ஆம் நிதியாண்டில் அதிகளவு மூலதனச் செலவு செய்தது குறித்த விமானப் போக்குவரத்துத் துறை அமைச்சர் திரு ஜோதிராதித்ய சிந்தியாவின் ட்விட்டர் பதிவிற்கு அவர் பதிலளித்துள்ளார்.
பிரதமர் ட்விட்டரில் கூறியிருப்பதாவது:
”உயர்தர உட்கட்டமைப்புக்கு நாம் அளிக்கும் முக்கியத்துவத்தின் பல்வேறு செயல்பாடுகளில் இதுவும் ஒன்று. கடந்த சில மாதங்களில் கோவா, பெங்களூரு, சென்னை, இட்டா நகர், ஷிவமோகா ஆகிய இடங்களில் நடைபெற்ற விமான நிலையம் தொடர்பான நிகழ்ச்சிகளில் நான் கலந்து கொண்டேன். இதில் சில நிகழ்ச்சிகளின் காட்சிகள்”.
பிரதமர் அலுவலகம்
2022 ஆசிய விளையாட்டுப் போட்டியில் வெண்கல பதக்கம் வென்ற மகளிர் ஹாக்கி அணிக்கு பிரதமர் வாழ்த்து
ஹாங்சோவில் நடைபெற்று வரும் 2022 ஆசிய விளையாட்டுப் போட்டிகளில் வெண்கலப் பதக்கம் வென்ற மகளிர் ஹாக்கி அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக ஊடகப்பதிவில் பிரதமர் திரு.நரந்திர மோடி கூறியிருப்பதாவது:
"ஆசிய விளையாட்டுப் போட்டிகளில் வெண்கலப் பதக்கம் வென்ற நமது மகளிர் ஹாக்கி அணிக்கு வாழ்த்துக்கள்.
அவர்களின் மீள்திறன், குழுப்பணி மற்றும் ஆர்வம் ஆகியவை நாட்டிற்கு பெருமை சேர்த்துள்ளது.”
மத்திய அமைச்சரவை
அசாம் மாநிலம், காம்ரூப் நகரில் அகில இந்திய மருத்துவ அறிவியல் ஆராய்ச்சிக் கழகம் உருவாக்க அமைச்சரவை ஒப்புதல்.
பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, அஸ்ஸாம் மாநிலம், காம்ரூப் நகரில் அகில இந்திய மருத்துவ அறிவியல் ஆராய்ச்சிக் கழகம் ஒன்றை அமைக்க ஒப்புதல் அளித்துள்ளது. 1123 கோடி ரூபாய் செலவில் உருவாக்கப்படும் இந்த கல்வி நிலையம் பிரதம மந்திரி சுகாதார திட்டத்தின் கீழ் செயல்படுத்தப்படும்.
இந்த புதிய கல்வி நிறுவனம் மத்திய அரசு ஒப்புதல் அளித்த நாளில் இருந்து 48 மாதங்களில் கட்டி முடிக்கப்படும். கட்டுமானத்துக்கு முந்தைய காலகட்டமாக 15 மாதங்களும், கட்டுமானத்துக்காக 30 மாதங்களும், நிலைத்தன்மையை பரிசோதிக்கவும் தொடங்கவும் 3 மாதங்களும் தேவைப்படும்.
விபரங்கள் :
டெல்லி எய்ம்ஸ் மருத்துவமனை போலவே, புதிதாக அமைக்கப்பட உள்ள இந்த நிறுவனம் 750 படுக்கை வசதிகளைக் கொண்ட மருத்துவமனை, அவசர சிகிச்சை வசதி, 100 இளங்கலை மருத்துவ மாணவர்கள் படிக்கும் மருத்துவக் கல்லூரி, 60 செவிலியர் மாணவர்களுக்கான செவிலியர் கல்லூரி, குடியிருப்பு வளாகங்கள், போன்றவற்றை கொண்டிருக்கும். இந்த மருத்துவமனை 22 சிறப்பு சிகிச்சை மற்றும் கூடுதல் சிறப்பு சிகிச்சை மற்றும் 16 அறுவை சிகிச்சை அரங்கங்களை கொண்டிருக்கும். இந்த நிறுவனம் பாரம்பரிய சிகிச்சை அளிக்க வகை செய்யும், 30 படுக்கை வசதிகளைக் கொண்ட ஆயுஷ் மருத்துவமனையையும் கொண்டிருக்கும்.
தாக்கம் :
புதிதாக உருவாக்கப்படும் இந்த எய்ம்ஸ் மருத்துவமனை, பொதுமக்களுக்கு மிகச் சிறப்பு மற்றும் சிறப்பு சிகிச்சை வழங்க உதவுவதோடு மட்டுமல்லாமல், திறமை வாய்ந்த பல மருத்துவர்களை உருவாக்கவும், இதர சுகாதாரப் பணியாளர்களை உருவாக்கவும், உதவும். தேசிய சுகாதாரத் திட்டத்தின் அடிப்படையில் இப்பகுதியில் உருவாக்கப்படும் சுகாதாரத் திட்டங்களுக்கு புதிதாக உருவாக்கப்படும் மருத்துவர்களும், சுகாதாரப் பணியாளர்களும் பயன்படுவர்.
பின்னணி :
இந்தத் திட்டத்தின் கீழ், புவனேஸ்வர், போபால், ராய்ப்பூர், ஜோத்பூர், ரிஷிகேஷ், பாட்னா மற்றும் ரே பரேலியில் எய்ம்ஸ் கல்வி நிலையங்கள் உருவாக்கப்பட்டுள்ளன. மேலும் 2015ம் ஆண்டில் நாக்பூர் , கல்யாணி  மற்றும் குண்டூர் மங்களகிரியில்  ஒப்பளிப்பு செய்யப்பட்டுள்ளன. 2016ம் ஆண்டில், பாதிண்டா மற்றும் கோரக்பூரில் இரண்டு எய்ம்ஸ் நிலையங்களுக்கு ஒப்புதல் அளிக்கப்பட்டுள்ளது.
அறிவியல் மற்றும் தொழில்நுட்பத்துறை
நீராவி வெடிப்பினால் கொதிகலன்களில் ஏற்படும் விபத்துக்களை முன்கூட்டியே அறிந்து தடுக்கும் தொழில்நுட்ப உருவாக்கத்தில் ஸ்வர்ண ஜெயந்தி ஆய்வாளர் ஈடுபட்டுள்ளார்
நீராவி வெடிப்பினால் கொதிகலன்களில் ஏற்படும் விபத்துக்களை முன்கூட்டியே அறிந்து தடுக்கும் தொழில்நுட்ப உருவாக்கத்தில் ஸ்வர்ண ஜெயந்தி ஆய்வாளரான ரிஷி ராஜ் ஈடுபட்டுள்ளார்.
அத்தகைய விபத்துக்களை தடுக்கும் உள்நாட்டு தொழில்நுட்பத்தை உருவாக்க செயற்கை நுண்ணறிவு, எந்திர கற்றல் விரைவில் பயன்படுத்தப்படலாம்.
கடந்த 10 ஆண்டுகளில் உலகளவில் 23,000 கொதிகலன் விபத்துக்கள் பதிவு செய்யப்பட்டுள்ளன, உலகளாவிய இறப்புகளில் இந்தியாவில் மட்டும் 34% ஏற்பட்டுள்ளன.
இந்த சவாலை எதிர்கொள்ளும் வகையில், ஐஐடி பாட்னாவில் உள்ள இயந்திர பொறியியல் துறையின் இணைப் பேராசிரியரும், இந்திய அரசின் அறிவியல் மற்றும் தொழில்நுட்பத் துறை மூலம் இந்த ஆண்டுக்கான ஸ்வர்ணஜெயந்தி ஊக்கத்தொகை பெற்றவருமான ரிஷி ராஜ் பணியாற்றி வருகிறார்.
செயற்கை நுண்ணறிவு/இயந்திரக் கற்றலைப் பயன்படுத்தும் ஒரு புதிய தொழில்நுட்பத்தின் மூலம், கொதிகலன்களில் நீராவி வெடிப்பினால் ஏற்படும் விபத்துக்களை முன்கூட்டியே கணிக்கவும் கட்டுப்படுத்தவும் தேவையான கருவிகளை அவர் உருவாக்கி வருகிறார்.
கொதி செயல்முறையை கட்டுப்படுத்துவதற்கான ஆன்லைன் கண்காணிப்புடன் கூடிய இந்த உள்நாட்டு தொழில்நுட்பம், முக்கிய தொழில்துறை மற்றும் பயன்பாடுகளில் பயன்படுத்தப்படும் கொதிகலன்களின் ஆரோக்கியம், செயல்திறன் மற்றும் பொருளாதாரத்தை மேம்படுத்த உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1787111
பிரதமர் அலுவலகம்
"இந்தியாவுக்கு வரலாற்றுச் சிறப்புமிக்க நாள்!"
ஐஎன்எஸ் விக்ராந்த் கப்பலில் நேற்றுப் பயணம் செய்ததில் பெருமிதம் கொண்டதைப் பிரதமர் பகிர்ந்துள்ளார்
ஐஎன்எஸ் விக்ராந்த் கப்பலில் நேற்றுப் பயணம் செய்தபோது தாம் உணர்ந்த பெருமிதத்தைப் பிரதமர் திரு நரேந்திர மோடி வெளிப்படுத்தினார். வீடியோவையும் அவர் பகிர்ந்துள்ளார்.
ட்விட்டர் செய் தியில் பிரதமர் கூறியிருப்பதாவது:
"இந்தியாவுக்கு ஒரு வரலாற்றுச் சிறப்புமிக்க நாள்!
நேற்று நான் ஐஎன்எஸ் விக்ராந்த் கப்பலில் இருந்தபோது ஏற்பட்ட பெருமிதத்தை வார்த்தைகளால் விவரிக்க முடியாது."
தகவல் மற்றும் ஒலிபரப்பு அமைச்சகம்
திரைப்பட தயாரிப்பு, பார்வையிடுதல், தேர்வு செய்தல் ஆகியவற்றைப் பொறுத்தவரை பாலின அடிப்படையில் வேறுபாடு எதையும் நான் ஒருபோதும் பார்த்ததில்லை: ரக்ஷன் பெனிடெமாட், தலைவர், சர்வதேச போட்டிக்கான நடுவர் குழு
கோவாவில் நடைபெறும் 52வது இந்திய சர்வதேச திரைப்பட விழாவின் சர்வதேச போட்டிக்கான நடுவர் குழு தலைவரும்
ஈரானிய திரைப்பட தயாரிப்பாளருமான ரக்ஷன் பெனிடெமாட் மற்றும் திரைப்பட தயாரிப்பாளர்களும் கலைஞர்களுமான சிரோ குவேரா, விமுக்தி ஜெயசுந்தரா, நிலா மதாப் பாண்டா உள்ளிட்ட நடுவர் குழு உறுப்பினர்களும் ஊடகவியலாளர்களுடன் கலந்துரையாடினர்.
திரைப்படங்களைத் தேர்வுசெய்த அனுபவம் பற்றி நடுவர் குழு தலைவரும் ஈரானிய திரைப்பட தயாரிப்பாளருமான ரக்ஷன் பெனிடெமா கூறும்போது, பல்வேறு நாடுகளிலிருந்து பல விதமான திரைப்படங்களைத் தேர்வு செய்ததைத் தாம் மிகவும் ரசித்ததாகவும் இது மிகவும் மகிழ்ச்சியான அனுபவம் என்றும் கூறினார். "திரைப்பட தயாரிப்பு, பார்வையிடுதல், தேர்வு செய்தல் ஆகியவற்றைப் பொறுத்தவரை பாலின அடிப்படையில் வேறுபாடு எதையும் நான் ஒருபோதும் பார்த்ததில்லை. பாலினத்தை விட நிபுணத்துவம் திறமையில் நான் அதிகம் கவனம் செலுத்துகிறேன். இதனைத் திரைப்பட தயாரிப்பில் ஈடுபடும் பெண்கள் செய்ய வேண்டும்." திரைப்பட தயாரிப்பு மற்றும் தேர்வு செய்த கண்ணோட்டத்தில் பாலின அம்சத்தின் முக்கியத்துவம் பற்றிய கேள்விக்கு அவர் இவ்வாறு பதில் அளித்தார்.
இந்திய சினிமா உயிர்த்துடிப்போடும் பன்முகத் தன்மையோடும் இருப்பதாக கொலம்பியாவின் திரைப்பட இயக்குநரும் சர்வதேச போட்டிக்கான நடுவர் குழு உறுப்பினருமான சிரோ குவேரா
கூறினார். இந்திய சினிமாவின் கற்பனை உண்மையில் வியப்பளிப்பதாக உள்ளது என்று அவர் தெரிவித்தார். இது உண்மையிலேயே கௌரவமிக்க திருவிழா என்றும் இதில் நடுவர் குழுவில் பங்கு வகித்ததற்கு பெருமைப்படுவதாகவும் அவர் தெரிவித்தார்.
பெருந்தொற்றின் தாக்கம் திரைப்படங்களில் இருந்தது பற்றிய கேள்விக்கு பதிலளித்த நடுவர் குழு உறுப்பினரான பிரபல இலங்கை திரைப்பட இயக்குனர் விமுக்தி ஜெயசுந்தரா கூறுகையில், கேமராவின் பின்னணியில் பெருந்தொற்றின் தாக்கம் இருந்திருக்க வேண்டும், அதில் நிறைய சவால்கள் இருந்திருக்க வேண்டும். ஆனால் திரைப்படங்களில் இவை பிரதிபலிக்கவில்லை என்று கூறினார். இந்திய சர்வதேச திரைப்பட விழாவுக்கான திரைப்படங்கள் தெரிவில் பன்முகத்தன்மையும் சிறப்பம்சமும் கருத்தில் கொள்ளப்பட்டதாக அவர் குறிப்பிட்டார்.
"சில நேரங்களில் ஓர் இயக்குநர் கதையோடு பல ஆண்டுகள் பயணிப்பார்; திரைப்படமாக உருவாக்குவதற்கும் நீண்ட காலம் பிடிக்கும். மேலும் இந்தத் திரைப்படங்கள் பெருந்தொற்று காலத்தை மட்டும் சார்ந்ததாக இருக்கவில்லை" என்று நடுவர் குழுவின் மற்றொரு உறுப்பினரான நிலா மதாப் பண்டா கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775839
நுகர்வோர் நலன், உணவு மற்றும் பொது விநியோகம் அமைச்சகம்
உணவு மற்றும் பொது விநியோகத் துறையின் செயலாளர் பிரஜ் மேட்ரிக்சின் ஆர்&டி மையத்தை பார்வையிட்டார்
உள்நாட்டு தொழில்நுட்ப மேம்பாடுகளில் ஆழமான கண்டுபிடிப்புகளைப் புரிந்துகொள்வதற்கும், எத்தனால் கலவையில் ஏற்படும் வளர்ச்சித் தடைகளை நீக்குவதற்கும், உணவு மற்றும் பொது விநியோகத் துறை திரு சுதன்ஷு பாண்டே, இந்திய உணவுக் கழகத்தின் குழுவுடன் இணைந்து பிரஜ் மேட்ரிக்ஸ் ஆராய்ச்சி மற்றும் மேம்பாட்டு மையத்தைப் பார்வையிட்டார்.
உணவு மற்றும் பொது விநியோகத் துறை, பெட்ரோலில் 10% எத்தனால் கலப்படத்தை அடைவதில் முக்கிய பங்கு வகிக்கிறது.
இந்த விஜயத்தின் போது தொழில்நுட்ப மேம்பாடு மற்றும் சந்தை அறிமுகம் தொடர்பான பல்வேறு அம்சங்கள் குறித்து விஞ்ஞானிகள் மற்றும் தொழில்நுட்ப வல்லுனர்களுடன் செயலாளர் கலந்துரையாடினார். உயிரி எரிபொருட்களின் செயல்முறை தொழில்நுட்பத்தின் முழுமையான மதிப்பு சங்கிலி வளர்ச்சியையும் அவர்கள் கண்டனர்.
இந்த கார்பன் குறைந்த புதுமையான தொழில்நுட்பங்கள், எத்தனாலில் இருந்து 20% பெட்ரோல் தேவைகளை பூர்த்தி செய்து, நாட்டின் எரிசக்தி பாதுகாப்பை வலுப்படுத்துவதன் மூலம், தற்சார்பு இந்தியா இயக்கத்துக்கு உதவுவதுடன், நாட்டிற்கான சிஓபி 26 இலக்குகளை அடைய உதவுவதுடன், நிகர ஜீரோ இலக்குகளை நோக்கி இந்தியா முன்னேற உதவுகிறது என்று அவர் குறிப்பிட்டார். இது நாட்டிற்கான அந்நியச் செலாவணியை ஆண்டுக்கு ரூ.30000 கோடி அளவுக்கு சேமிக்க உதவும்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1860383
பிரதமர் அலுவலகம்
உச்சநீதிமன்றத்தில் நாளை நடைபெறவுள்ள அரசியல் சாசன தினக் கொண்டாட்டத்தில் பிரதமர் கலந்து கொள்கிறார்
மின்னணு நீதிமன்ற திட்டத்தின் கீழ் பல்வேறு புதிய முன்முயற்சிகளை பிரதமர் தொடங்கி வைக்கிறார்
உச்ச நீதிமன்றத்தில் நாளை காலை 10 மணிக்கு நடைபெறவுள்ள அரசியல் சாசன தின விழாவில் பிரதமர் திரு நரேந்திர மோடி கலந்து கொள்கிறார். 1949-ஆம் ஆண்டு இந்திய அரசியல் சாசனத்தை அரசியல் நிர்ணய சபை ஏற்றுக் கொண்டதைக் குறிக்கும் வகையில், 2015-ஆம் ஆண்டு முதல் இந்த நாள் அரசியலமைப்பு தினமாகக் கொண்டாடப்படுகிறது.
இந்த விழாவில் , மின்னணு நீதிமன்ற திட்டத்தின் கீழ் பல்வேறு புதிய முன்முயற்சிகளை பிரதமர் தொடங்கி வைக்கிறார். இந்தத் திட்டம், நீதிமன்றங்களின் தகவல் மற்றும் தொடர்பு தொழில்நுட்ப செயலாக்கத்தின் மூலம் வழக்குத் தொடுப்பவர்கள், வழக்கறிஞர்கள் மற்றும் நீதித்துறைக்கு சேவைகளை வழங்குவதற்கான முன்முயற்சியாகும்.
நீதிமன்றங்களில் நிலுவையில் உள்ள வழக்குகளின் விவரங்களை தெரிவிக்கும் விர்ச்சுவல் ஜஸ்டிஸ் க்ளாக், நீதிமன்ற மேலாண்மையை விளக்கும் ஜஸ்டிஸ் மொபைல் செயலி 2.0, டிஜிட்டல் நீதிமன்றம், பாதுகாப்பான இணையதள சேவைகள் போன்றவை பிரதமரால் தொடங்கப்படவுள்ள முன் முயற்சிகளில் அடங்கும்.
விர்ச்சுவல் ஜஸ்டிஸ் கடிகாரம் எனப்படும் மெய்நிகர் நீதிக் கடிகாரம் என்பது நீதிமன்ற அளவில் நீதி பரிபாலன அமைப்பின் முக்கிய புள்ளிவிவரங்களை வெளிப்படுத்தும் ஒரு முன்முயற்சியாகும், இது தாக்கல் செய்யப்பட்ட வழக்குகள், தீர்வு காணப்பட்ட வழக்குகள் மற்றும் நிலுவையில் உள்ள வழக்குகளின் விவரங்களை நாள்/வாரம்/மாதம் அடிப்படையில் நீதிமன்ற அளவில் வழங்குகிறது. நீதிமன்றத்தின் வழக்குத் தீர்ப்பின் நிலையைப் பொதுமக்களுடன் பகிர்ந்துகொள்வதன் மூலம் நீதிமன்றங்களின் செயல்பாட்டைப் பொறுப்புணர்வுடனும், வெளிப்படைத் தன்மையுடனும் மாற்றுவதற்கான முயற்சியாகும். இது மாவட்ட நீதிமன்றத்தின் இணையதளத்தில் உள்ள எந்தவொரு நீதிமன்றத்தின் இந்த விவரங்களை பொதுமக்கள் அணுகலாம்.
நீதிமன்றத்தின் நிலுவைத் தன்மை மற்றும் தீர்ப்பை கண்காணிப்பதன் மூலம் வழக்குகளை திறம்பட நிர்வகித்தலுக்கு வழிவகுக்கும் ஜஸ்டிஸ் மொபைல் ஆப் 2.0 என்பது நீதித்துறை அதிகாரிகளுக்கான ஒரு உபகரணமாகும். இந்தச் செயலி உயர் நீதிமன்றம் மற்றும் உச்ச நீதிமன்ற நீதிபதிகளுக்கானது. அவர்கள் தங்கள் அதிகார வரம்பிற்குட்பட்ட அனைத்து மாநிலங்கள் மற்றும் மாவட்டங்களின் நிலுவையில் உள்ள வழக்குகள், முடித்து வைக்கப்பட்ட/தீர்த்து வைக்கப்பட்ட வழக்குகளின் விவரங்களைத் தெரிந்து கொண்டு அவற்றைக் கண்காணிக்க முடியும்.
காகிதமில்லாத நீதிமன்றங்களுக்கு மாறுவதற்கு, நீதிமன்ற பதிவுகளை டிஜிட்டல் வடிவில் நீதிபதிக்குக் கிடைக்கச் செய்வதற்கான ஒரு முன்முயற்சியே டிஜிட்டல் நீதிமன்றம் என்பதாகும்.
S3WaaS இணையதளங்கள் என்பது மாவட்ட நீதித்துறை தொடர்பான குறிப்பிட்ட தகவல் மற்றும் சேவைகளை வெளியிடுவதற்கான இணையதளங்களை உருவாக்க, கட்டமைக்க, வரிசைப்படுத்த மற்றும் நிர்வகிப்பதற்கான ஒரு கட்டமைப்பாகும். S3WaaS என்பது பாதுகாப்பான, அளவிடக்கூடிய மற்றும் எளிதில் அணுகக்கூடிய வலைத்தளங்களை ஏற்படுத்துவதற்காக அரசாங்க நிறுவனங்களுக்காக உருவாக்கப்பட்ட சேவையாகும். பல மொழிகளில் உள்ள இந்தத் தகவல்ளை மக்களும், மாற்றுத்திறனாளிகள் போன்றோரும் எளிதில் அணுக முடியும்.
உள்துறை அமைச்சகம்
வெளிநாட்டு பங்களிப்பு ஒழுங்குமுறைச் சட்டத்தின் கீழ், வெளிநாட்டிலிருந்து பெறப்படும் நிதியை கண்காணிக்கும் ஆன்லைன் சோதனை உபகரணத்தை மத்திய உள்துறை அமைச்சர் திரு. ராஜ்நாத் சிங் தொடங்கிவைத்தார்
வெளிநாட்டு பங்களிப்பு ஒழுங்குமுறைச் சட்டம் 2010-ன் கீழ் பதிவு செய்யப்பட்ட பல்வேறு அமைப்புகள் வெளிநாடுகளிலிருந்து பெறும் நிதி மற்றும் அதைப் பயன்படுத்தும் விதம் குறித்து கண்காணிக்க ஆன்லைன் சோதனை உபகரணம் ஒன்றை மத்திய உள்துறை அமைச்சர் திரு ராஜ்நாத் சிங் தொடங்கி வைத்தார். இணையம் சார்ந்த இந்த உபகரணம், பல்வேறு துறைகளைச் சேர்ந்த உயர் அதிகாரிகள், வெளிநாட்டு நிதி எங்கிருந்து பெறப்பட்டது, அது எவ்வாறு இந்தியாவில் பயன்படுத்தப்படுகிறது என்பதைத் தெரிந்துகொள்ள உதவும். 2010-ம் ஆண்டு வெளிநாட்டு பங்களிப்பு ஒழுங்குமுறைச் சட்டப்பிரிவுகளின்படி, தகவல்களை பெறவும், ஆதாரங்களின் அடிப்படையில் முடிவுகளை மேற்கொள்ளவும் இது வகை செய்யும்.
இந்தச் சட்டத்தின் கீழ் சுமார் 25,000 அமைப்புகள் பதிவு செய்யப்பட்டுள்ளன. இந்த அமைப்புகள் ரூ.18,065 கோடி அளவுக்கு
வெளிநாட்டு பங்களிப்பை கடந்த நிதியாண்டில் பெற்றுள்ளன.
------
(Visitor Counter : 81
பாதுகாப்பு அமைச்சகம்
`நிர்பய்' நடுத்தர ரக ஏவுகணை சோதனையை வெற்றிகரமாக நடத்தியது DRDO
`நிர்பய்' என்ற நடுத்தர ரக ஏவுகணை சோதனையை வெற்றிகரமாக நடத்தியதன் மூலம் பாதுகாப்பு ஆராய்ச்சி மற்றும் மேம்பாட்டு நிறுவனம்  இன்று மேலும் ஒரு மையில்கல்லை எட்டியுள்ளது. இது உள்நாட்டிலேயே வடிவமைக்கப்பட்டு உருவாக்கப்பட்ட நீண்ட தொலைவு நடுத்தர ரக ஏவுகணையாகும். பலவகை தளங்களில் இதைப் பயன்படுத்த முடியும். ஒடிசா மாநிலம் சண்டிப்பூரில் உள்ள ஒருங்கிணைந்த பரிசோதனைப் பகுதியில்  இருந்து இந்த ஏவுகணை வெற்றிகரமாக பரிசோதனை செய்து பார்க்கப்பட்டது. இது 100 மீட்டர் போன்ற குறைவான உயரத்தில் வெடிபொருள் சுமையை தாங்கியவாறு 0.7 மேக் அளவு வேகத்தில் பறந்து செல்லும் திறன் கொண்டது. ஏவுகணை புறப்பட்டதில் இருந்து இலக்கை அடையும் வரையில், திட்டமிட்டவாறு அனைத்து அம்சங்களையும் பூர்த்தி செய்தது. இந்தப் பரிசோதனையில் ஈடுபட்டுள்ள அனைத்து விஞ்ஞானிகளின் நம்பிக்கைக்கும் உத்வேகம் அளிப்பதாக இந்த சோதனை அமைந்திருந்தது.
முன்கூட்டியே நிர்ணயிக்கப்பட்டவாறு ஏவுகணை புறப்பட்டு, ஏவுதல் காலம், வேகம் அதிகரித்தல், என்ஜின் செயல்பட தொடங்குதல், இறக்கை செயல்பாடு மற்றும் இதர செயல்பாட்டு அம்சங்கள் தன்னிச்சயான முறையில் செயல்பட்டன. உள்நாட்டிலேயே வடிவமைக்கப்பட்ட ரிங் லேசர் கைரோஸ்கோப்  மற்றும் MEMS -ஐ அடிப்படையாகக் கொண்ட Inertial Navigation System  மற்றும் GPS முறையுடன் கூடியதாக, வழிநடத்துதல், கட்டுப்பாடு மற்றும் பயண முறைமைகள் உருவாக்கப்பட்டிருந்தன. இந்த ஏவுகணை கம்பீரமாக மொத்தம் 50 நிமிடங்கள் பறந்து, 647 கிலோ மீட்டர் தொலைவை எட்டியது. தரைக் கட்டுப்பாட்டு ரேடார் உதவியுடன் இந்த ஏவுகணை கண்காணிக்கப்பட்டது. செயல்பாட்டுக் குறியீடுகள் DRDO-வால் உருவாக்கப்பட்ட உள்நாட்டு டெலிமெட்ரி நிலையங்கள் மூலம் கண்காணிக்கப்பட்டன.
DRDO விஞ்ஞானிகளின் வெற்றிக்கு பாதுகாப்புத் துறை அமைச்சர் திருமதி நிர்மலா சீத்தாராமன் பாராட்டு தெரிவித்தார். உத்வேகத்துடன் கூடிய சாதனையை அவர் பாராட்டினார். இந்த சிக்கலான தொழில்நுட்பமும் நடுத்தர செயல்பாட்டுத் திறனும் கொண்ட இந்த ஏவுகணை வைத்திருக்கும், குறிப்பிட்ட சில நாடுகளின் பட்டியலில் இந்தியாவை சேர்க்கும் வகையில், இந்த வெற்றிகரமான சோதனை அமைந்திருக்கிறது என்று அவர் கூறினார்.
DRDO தலைவர் மற்றும் பாதுகாப்பு  துறை செயலாளர் டாக்டர் எஸ். கிறிஸ்டோபர், டைரக்டர் ஜெனரல்  டாக்டர் சி.பி. ராமநாராயணன், ADE, RCI, ITR மற்றும் CEMILAC இயக்குநர் மற்றும் DRDO மூத்த விஞ்ஞானிகளும், ராணுவத்தில் இதைப் பயன்படுத்தும் பிரிவுகளின் பிரதிநிதிகளும், ஏவுகணை செலுத்தப்படுவதை நேரில் பார்த்தனர். நீண்டகாலமாக காத்திருந்த இந்த சாதனையை DRDO பெருமையுடன் நிகழ்த்தியதற்காக `நிர்பய்' குழுவினரை அனைவரும் பாராட்டினர்.
பாதுகாப்பு அமைச்சகம்
கடற்படை மேற்கு கட்டுப்பாட்டு மைய தளபதியாக வைஸ் அட்மிரல் கிருஷ்ண சுவாமிநாதன் பொறுப்பேற்பு
கடற்படையின் மேற்கு கட்டுப்பாட்டு மைய தளபதியாக வைஸ் அட்மிரல் கிருஷ்ண சுவாமிநாதன் கடந்த 4ம் தேதி பொறுப்பேற்றார்.
இந்திய கடற்படையில், கடந்த 1987ம் ஆண்டு ஜூலை 1ம் தேதி சேர்ந்த வைஸ் அட்மிரல் சுவாமிநாதன் தகவல் தொடர்பு மற்றும் மின்னணு போர்முறையில் நிபுணர். கதக்வஸ்லாவில் உள்ள தேசிய பாதுகாப்பு அகாடமி, இங்கிலாந்து மற்றும் அமெரிக்காவில் உள்ள கடற்படை பயிற்சி மையங்களில் இவர் பயிற்சி பெற்றவர்.
அதி விசிஷ்ட் சேவா பதக்கம் பெற்ற இவர், தனது கடற்படை பணியில் பல முக்கிய பதவிகளில் இருந்துள்ளார்.
தற்போதைய பொறுப்பை ஏற்பதற்கு முன்பாக, கடல்சார் பாதுகாப்பு ஆலோசனை குழு மற்றும் மத்திய அரசின் பாதுகாப்புத்துறையில் இவர் தலைமை அதிகாரியாகவும் நியமிக்கப்பட்டுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1769847
பாதுகாப்பு அமைச்சகம்
பாதுகாப்புத் தளவாட ஏற்றுமதி
பாதுகாப்புத் தளவாட ஏற்றுமதி 2016-17 முதல் 2018-19 வரையிலான காலத்தில் ஏறத்தாழ ஏழு மடங்கு அதிகரித்துள்ளது.
2016-17-ல் மொத்த ஏற்றுமதி மதிப்பு ரூ.1521.91 கோடியாகவும், 2017-18-ல் ரூ.4682.36 கோடியாகவும் இருந்தது. 2018-19-ல் ஏழு மடங்கு அதிகரித்து ரூ.10745.77 கோடியாக உயர்ந்தது.
2019-20-ல் ஏற்றுமதி மதிப்பு 9115.55 கோடியாகவும்,2020-21-ல் 8434.84 கோடியாக இருந்தது என பாதுகாப்புத்துறை இணை அமைச்சர் திரு அஜய் பட் இன்று மக்களவையில் திரு மனோஜ் கோடக் மற்றும் சிலரின் கேள்விகளுக்கு எழுத்து மூலம் அளித்த பதிலில் தெரி்வித்தார்.
பாதுகாப்புத் தளவாட ஏற்றுமதிகளை அதிகரிக்க நட்பு நாடுகளுடன் தொடர்ச்சியாக இணையவழி கருத்தரங்குகள் நடத்தப்பட்டதாக அமைச்சர் கூறினார்.
பல்வேறு நாடுகளில் இருந்து பெறப்பட்ட வி்சாரணைகள் உள்பட ஏற்றுமதி தொடர்பான செயல்பாட்டை பின் தொடரவும் ஒருங்கிணைப்பு செய்யவும் பாதுகாப்பு தளவாட உற்பத்தி துறையில் தனிப்பிரிவு ஒன்று அமைக்கப்பட்டிருப்பதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1780095
பிரதமர் அலுவலகம்
குனோ தேசிய பூங்காவில் சிறுத்தைகள் பற்றிய செய்தியை பகிர்ந்துள்ளார் பிரதமர்
குனோ தேசிய பூங்காவில் கட்டாய தனிமைக்குப் பிறகு 2 சிறுத்தைகள் அவற்றின் வசிப்பிடங்களில் விடப்பட்டிருப்பதாக பிரதமர் திரு நரேந்திர மோடி இன்று தெரிவித்தார்.
ட்விட்டர் பதிவில் அவர் கூறியதாவது:
“மகிழ்ச்சியான செய்தி! கட்டாய தனிமைக்குப் பிறகு 2 சிறுத்தைகள் குனோ தேசிய பூங்காவில் அவற்றின் இருப்பிடங்களில் விடுவிக்கப்பட்டிருப்பதாக நான் அறிகிறேன். எஞ்சிய சிறுத்தைகளும் விரைவில் விடுவிக்கப்படும். அனைத்து சிறுத்தைகளும் ஆரோக்கியமாகவும், சுறுசுறுப்பாகவும், இருப்பிடத்திற்கு ஏற்றவாறு தங்களை பொருத்திக் கொண்டிருப்பது மகிழ்ச்சி அளிக்கிறது.”
எரிசக்தி அமைச்சகம்
வரலாற்று சிறப்புமிக்க நடவடிக்கையாக மின்சார  விதிகள் 2020-ஐ உருவாக்கியுள்ள மத்திய மின்சக்தி அமைச்சகம், ஆலோசனைகள் /கருத்துக்களை செப்டம்பர் 30 வரை வரவேற்றுள்ளது
மின் நுகர்வோருக்கான உரிமைகளை வழங்குவதற்கான விதிகளை முதல் முறையாக மத்திய மின்சக்தி அமைச்சகம் உருவாக்கியுள்ளது. மின் துறையில் நுகர்வோர்கள் தான் மிக முக்கிய பங்குதாரர்கள் ஆவார்கள்.
அவர்களால் தான் இந்த துறை நிலைத்து நிற்கிறது. அனைவருக்கும் மின்சார இணைப்பை வழங்கியுள்ள நிலையில், நுகர்வோர் திருப்தியில் கவனம் செலுத்துவது முக்கியமாகிறது.
எனவே, முக்கிய சேவைகள், குறைந்தபட்ச சேவை அளவு மற்றும் தரம் ஆகியவற்றைக் கண்டறிந்து அவற்றை நுகர்வோர்களின் உரிமைகளாக அங்கீகரிப்பது அவசியமாகும்.
இதை மனதில் கொண்டு, வரலாற்று சிறப்புமிக்க நடவடிக்கையாக மின்சார  விதிகள் 2020-ஐ உருவாக்கியுள்ள எரிசக்தி அமைச்சகம், ஆலோசனைகள்/கருத்துக்களை செப்டம்பர் 30 வரை வரவேற்றுள்ளது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1654852